《晚渡石湖》
清代·张海珊

水烟忽上白，渐没青山杪。不知双桥明，全约一湖小。

山店不成市，入夜人声悄。弦月忽悠扬，并与西风袅。

交秋已半月，残暑苦未了。所赖夜气清，聊逭毒热恼。

知心通冥论，矫首凌空窅。直出飞鸟先，孤云同缥缈。

作者简介：（1782—1821）江苏震泽人，字越来，一字铁甫。道光元年举人，榜发，已暴卒。论学以程朱为归，而不废陆王。尤究心当世利弊。有《小安乐窝诗文集》。